Alex English

Alexander ”Alex” English (s. 5. tammikuuta 1954 Columbia, Etelä-Carolina) on yhdysvaltalainen koripalloilija. Hän opiskeli Etelä-Carolinan yliopistossa. English on luonut myös vähemmän tunnetun toisen uran näyttelijänä.

Aktiivisen peliuransa aikana 203-senttinen English pelasi Milwaukee Bucksissa (1976–1978), Indiana Pacersissa (1978–1980), Denver Nuggetsissa (1980–1990) ja Dallas Mavericksissa (1990–1991). Hän sai vuonna 1997 paikan Basketball Hall of Famesta. 

Näyttelijänuransa English aloitti vuonna 1987 esiintymällä elokuvassa Amazing Grace and Chuck. Hänet on nähty myös televisiosarjassa Midnight Caller ja elokuvassa Eddie – Kaikkien koutsien äiti (1996).

Lähteet 

Yhdysvaltalaiset koripalloilijat
Yhdysvaltalaiset näyttelijät
Vuonna 1954 syntyneet
Elävät henkilöt